CELEX: C2007/269/16
Language: bg
Date: 2007-11-10 00:00:00
Title: Дело C-388/05: Решение на Съда (втори състав) от 20 септември 2007 г. — Комисия на Европейските общности/Италианска република (Неизпълнение на задължения от държава-членка — Опазване на естествените местообитания — Дивата флора и фауна — Специална защитена зона Valloni e steppe pedegarganiche )

10.11.2007   
            
            
               BG
            
            
               Официален вестник на Европейския съюз
            
            
               C 269/8
            
         Решение на Съда (втори състав) от 20 септември 2007 г. — Комисия на Европейските общности/Италианска република
   (Дело C-388/05) (1)
   
   (Неизпълнение на задължения от държава-членка - Опазване на естествените местообитания - Дивата флора и фауна - Специална защитена зона „Valloni e steppe pedegarganiche“)
   (2007/C 269/16)
   Език на производството: италиански
   Страни
   
      Ищец: Комисия на Европейските общности (представители: A. Aresu и D. Recchia)
   
      Ответник: Италианска република (представители: I. Braguglia, G. Fiengo, avovat)
   Предмет
   Неизпълнение на задължения от държава-членка — Нарушение на член 4, параграф 4 от Директива 79/409/ЕИО на Съвета от 2 април 1979 година относно опазването на дивите птици (OВ L 103, стр. 1) и на член 6, параграфи 2, 3, 4 и 7 от Директива 92/43/ЕИО на Съвета от 21 май 1992 година за опазване на естествените местообитания и на дивата флора и фауна (OВ L 206, стр. 7) — Задължение за вземане на подходящите мерки за предотвратяване в специалните защитени територии на влошаването на състоянието на естествените местообитания и на местообитанията на видовете — Промишленото развитие, което засяга националния парк „Gargano“
   Диспозитив
   
               1)
            
            
               Като не е взела подходящите мерки, за да предотврати в специалната защитена зона „Valloni e steppe pedegarganiche“ влошаването на състоянието на естествените местообитания и на местообитанията на видовете, както и обезпокояването на видовете, за които е определена тази зона, в периода преди 28 декември 1998 г. Италианската република не е изпълнила задълженията си по член 4, параграф 4 от Директива 79/409/ЕИО на Съвета от 2 април 1979 година относно опазването на дивите птици, а в периода след тази дата — задълженията си по член 6, параграф 2 от Директива 92/43/ЕИО на Съвета от 21 май 1992 година за опазване на естествените местообитания и на дивата флора и фауна.
            
         
               2)
            
            
               Осъжда Италианската република да заплати съдебните разноски.
            
         
      (1)  ОВ C 22 от 28.1.2006 г.